open-index/open-wikipedia-markdown huggingface dataset:
Eduard Hempel

**Eduard Hempel** (6. juuni 1887 Pirna – 12. november 1972 Wildtal) oli Saksamaa diplomaat.

Ta lõpetas Leipzigi ülikooli, osales Esimeses maailmasõjas, oli 1921–1926 Saksimaa ja seejärel Saksamaa diplomaat. Teenis 1928–1932 Oslo saatkonnas. 1937–1945 oli ta Saksamaa saadik Iirimaal. Alates 1928 Saksa Rahvapartei (Deutsche Volkspartei) ja alates 1938 NSDAP liige.

1945. aasta mais tegid talle Saksamaa riigipea Adolf Hitleri surma puhul kaastundevisiidi peaminister Éamon de Valera, välisministri abi Joseph Walshe ja vabariigi president Douglas Hyde. Iirimaa andis talle ja saatkonna isikkoosseisule varjupaiga kuni 1949. aastani, mil ta naasis okupeeritud Saksamaale ja "denatsifitseeriti". 1950–1951 oli ta Saksamaa liitvabariigi välisministeeriumi teenistuses ja seejärel pensioneeriti.
ORWO

**ORWO** (lühend nimest *Original Wolfen*) oli Saksa Demokraatlikus Vabariigis tuntud fototarvete kaubamärk ja tootja.

Ettevõtte algus ulatub aastasse 1909, mil Wolfenis asutati filmivabrik nimega Agfa. Teise maailmasõja järel nimetati tehas ümber **VEB Filmfabrik Agfa Wolfeniks** ning 1964. aastal muudeti nimeks **VEB Filmfabrik ORiginal WOlfen**, millest tulenes ka kaubamärk **ORWO**. 1980. aastate lõpuks oli Wolfeni tehasest saanud maailma suuruselt teine fototarvete tootja. Tehases töötas ligikaudu 15 000 inimest.

Pärast Saksamaa taasühinemist toimus aastatel 1994–1996 tehase erastamine, mille käigus lagunes ettevõte mitmeks väiksemaks erafirmaks.

## ORWO toodangut

Fail:ORWO NP20.jpg|ORWO must-valge filmilint
Fail:ORWO Chrom UT15.jpg|ORWO värviline 8-millimeetrine filmilint
Fail:ORWO Magnetband vom VEB Filmfabrik Wolfen.jpg|ORWO magnetofoni lint
Fail:Orwo Kassette K60.jpg|ORWO helikassett
Fail:ORWO P400 (2020).jpg|ORWO kinofilm
Fail:ORWO Fotopapier.jpg|ORWO fotopaber


## Viited
Põhja-Hiina

:*Teiste kasutuste kohta vaata artiklit [[Põhja-Hiina (täpsustus)]].*

**Põhja-Hiina** (hiina keeles 华北) on Hiina geograafiline piirkond. Põhja-Hiina koosneb viiest esimese järgu haldusüksusest: keskalluvusega linnad Peking ja Tianjin, provintsid Hebei ja Shanxi ning Sise-Mongoolia autonoomne piirkond. Vahel loetakse Põhja-Hiina alla ka neli Suur-Hingani mäestikust idas asuvat ringkonda.

Põhja-Hiina on osa suuremast Hiina põhjaosast (*Beifang*), selle lõunapiiril on Qinlingi-Huaihe liin ning keskosas Põhja-Hiina tasandik. Elanikud räägivad erinevaid põhjahiina keeli, nagu mandariini keel ja selle Pekingi murre ning muud sõsarkeeled. Pekingi murdest tuleneb ka standardhiina keel ehk Hiina riigikeel. Levinud on ka jinihiina keel ja mongoli keel.

## Vaata ka
* Hiina põhjaosa ja lõunaosa
* Suur Hiina tasandik
* Sise-Mongoolia
* Kirde-Hiina
* Loode-Hiina
* Ida-Hiina

## Viited
Galle

**Galle** (singali keeles ගාල්ල (*Gālla*), tamili keeles காலி (*Kāli*)) on linn Sri Lankal. 

Linn asub Lõunaprovintsis ja on Galle ringkonna keskus.

Linna pindala oli 2020. aastal 16,5 km2 ja linnapiirkonna rahvaarv oli 112&nbsp;252 inimest.

## Vaatamisväärsused
1988. aastal võeti Galle vanalinn ja seda ümbritsevad kindlustised UNESCO maailmapärandi nimekirja.

## Viited

## Välislingid
*Galle linna koduleht. Inglise keeles, vaadatud 3. septembril 2025
Steyr TMP

**Steyr TMP** (saksa keeles *Taktische Maschinenpistole* (*Taktikaline Automaatpüstol*)) on Austria püstolkuulipilduja. Relv kasutab moona 9×19mm Parabellum ning seda tootis Steyr Mannlicher. Relva salv on kas 15- või 30-lasuline. Sellele saab kinnitada ka summuti. Algselt toodeti TMP-d ainult ilma kabata, hiljem valmistati ka kabaga mudeleid.

Aastal 2001 müüs Steyr TMP litsentsi Šveitsi ettevõttele B&T, kes arendas sellest relva Brügger & Thomet MP9.

## Kasutajad
* 
* 
* 

## Vaata ka
* Beretta 93R
* Brügger & Thomet MP9
* Heckler & Koch VP70
* KGP-9
* Milkor BXP
* MAC-10
* PP-2000

## Viited
Mezcal

***Mezcal*** on Mehhikost pärit agaavist valmistatav destilleeritud alkohoolne jook.

Agaav on Ameerikas endeemne, mujal kasvatatakse neid ilutaimedena. Neid on ligi 200 liiki, *mezcal*‘i valmistatakse rohkem kui 30-st erinevast agaavisordist.

Kääritatud agaavijooke, nagu *[[pulque]]*, valmistasid indiaanlased juba enne hispaanlaste saabumist, kuid *mezcal*‘i hakati tegema ilmselt pärast filipiinistiilis destillaatorite jõudmist Ameerikasse. Arvatavasti jõudis see tehnika Uus-Hispaaniasse 16. sajandi lõpus ja 17. sajandi alguses filipiinlastega Manila galeoonidel. Alguses kasutati uut tehnoloogiat *[[Lambanóg|vino de coco]]* valmistamiseks, kuid Mehhiko Vaikse ookeani ranniku indiaanlased võtsid selle kasutusse kääritatud agaavide tegemiseks ning nõnda sündis *mezcal*. *Mezcal*‘i valmistatakse agaavi südamikust ehk *piña*‘st.

Levinuim *mezcal*‘i sort on tekiila, mida valmistatakse tekiila-agaavist.

Umbes 90% Mehhiko *mezcal*‘ist pärineb Oaxaca osariigist. Mehhikos juuakse seda tavaliselt puhtalt ning sellel on tugev suitsune maitse. Jooki eksporditakse aina rohkem, peamiselt Jaapanisse ja Ameerika Ühendriikidesse.

Kuigi nimi on sarnane, ei sisalda *mezcal* meskaliini ega muid psühhedeelikume.

## Vaata ka
* Cocuy
* Kahlúa
* Mehhiko õlu
* Mehhiko köök
* Mehhiko vein
* Santiago Matatlán

## Kirjandus
*Bonello, Deborah and Jo Tuckman. "Mezcal: the mystical drink with its own culture and tradition – video". *[[The Guardian]]*. Sunday 17 August 2014.
* 
*Mezcalistas: News about the agave spirits world and a database of mezcal brands
Kordona

**Kordona** on küla (*mazciems*) Lätis Gulbene piirkonnas Litene vallas.

Küla asub valla keskosas Pedetsi jõe ääres. Külas asub Kordoni bussipeatus.

Aastal 2007 oli külas 10 elanikku.

## Viited
SIG Sauer P230

**SIG Sauer P230** on Šveitsi poolautomaatpüstol. See on mõõtmetelt väike ning kasutab laskemoona .32 ACP või .380 ACP. Relva konstrueeris SIG Saueri haru Eckernfördes Schleswig-Holsteinis Saksamaal.

## Kasutajad
* 
* 
* 
* 
*
1981. aasta Hispaania riigipöördekatse

**1981. aasta Hispaania riigipöördekatse** oli riigipöördekatse, mille viisid Hispaanias läbi elemendid rahvuskaardist ja sõjaväest. See jäi viimaseks tõsiseltvõetavaks katseks taastada frankistlik režiim ning aitas kaasa lõplikult demokraatlikule riigikorrale üleminemisele. Riigipöördekatse luhtamises oli kandev roll kuningas Juan Carlos I-l. Riigipöördekatse ebaõnnestumine legitimeeris kuningavõimu rahva silmis.

Riigipöördekatse algas kui kolonelleitnant Antonio Tejero tungis koos 200 rahvuskaartlasega Madridis parlamendi alamkotta, kus toimus parajasti hääletus Leopoldo Calvo-Sotelo valitsusjuhiks vannutamiseks. Sõdurid hoidsid parlamendisaadikuid ja ministreid 18 tundi pantvangis, samal ajal pöördus kuningas televisiooni vahendusel rahva poole, mõistis riigipöörde hukka ning kutsus naasma demokraatliku õigusriigi juurde. Kuninga pöördumine mõjus riigipöörajatele rusuvalt ning järgmisel hommikul andsid nad alla ja vabastasid kõik pantvangid. Samal ajal ebaõnnestus ka kaptenkindral Jaime Milans del Boschi võimupöördekatse Valencias. Tejero, Milans del Bosch ning nende kaasvõitleja kindral Alfonso Armada mõisteti 30 aastaks vangi. Aastal 1988 tegi Hispaania Ülemkohus ettepaneku Armandale ja Tejerole armu anda; Felipe Gonzáleze valitsus andis armu Tejerole.

## Vaata ka
* 1982. aasta Hispaania riigipöördekatse
* Ameerika Ühendriikide Kapitooliumi ründamine
* Operación Galaxia

## Viited

## Kirjandus
* *23-F, the King and His Secret (23-F, el Rey y su secreto)* by Jesús Palacios, 2010 – 
* *23-F: The Coup That Never Existed (23-F: El Golpe Que Nunca Existio)* by Amadeo Martinez Ingles, 2001 – 
* *The Business of Liberty (El negocio de la libertad)* by Jesús Cacho, 1999 – 
* *The Coup: Anatomy and Keystones of the Assault on Congress (El Golpe: Anatomía y Claves Del Asalto Al Congreso)* by Busquets, Julio, Miguel A. Aguilar, and Ignacio Puche, (Spanish, Ed. Ariel, 1981, ) (written a few days after the coup)
* *Anatomy of a Moment (Anatomía de un Instante)* by Javier Cercas (Spanish, Mondadori, 2009, ), (English, Bloomsbury, 2011, )
* *Diecisiete horas y media. El enigma del 23-F* by Javier Fernández López (Spanish) editorial: Taurus Ediciones, 2000
Augusta Tabor

**Augusta Tabor** (neiupõlvenimega **Augusta Louise Pierce**; 29. märts 1833 Augusta – 30. jaanuar 1895 Pasadena) oli esimeseks abikaasaks Ameerika Ühendriikide jõukale kaupmehele, väärismetallide kaevanduste omanikule ja poliitikule Horace Taborile. Nad abiellusid 31. jaanuaril 1857.

## Elulugu
Ta oli esimene valgenahaline naine, kes elas Idaho Springsi kaevanduslaagris. Hiljem kolisid nad abikaasaga Leadville'i. Orjandusevastast liikumist ja sellekohast ümberasumist ning sotsiaaltööd toetanult kujunes temast filantroop kõrgseltskonnas Denveris. 1991. aastal arvati ta Colorado Naiste Kuulsuste Kojasse.

Tema nõbu oli 14. presidendiks valitud Franklin Pierce.

## Vaata ka
*Elizabeth McCourt Tabor

## Viited

## Välislingid
*www.babydoe.org/augusta.htm
Tarragona provintsi haldusjaotus

**Tarragona provintsi haldusjaotus** on jagatud kahte järku.
### Maakonnad
Esimese neist moodustavad maakonnad (comarcas), neid on kokku 10. Sulgudes on toodud katalaani keelne nimi.

#Alt Campi maakond
#Baix Campi maakond 
#Baix Ebre maakond 
#Baix Penedèsi maakond 
#Conca de Barberà maakond 
#Montsià maakond 
#Priorati maakond
#Ribera d'Ebre maakond 
#Tarragonèsi maakond 
#Terra Alta maakond 

### Vallad

Teise järgu moodustavad vallad, mida on kokku 184:

## Viited
Singerocybe phaeophthalma

***Singerocybe phaeophthalma*** on šampinjonilaadsete seltsi kuuluv seente liik.

Seen on jalale laskuvate eoslehekestega. Sellel on kanaaediku lõhn ja ebameeldiv maitse.

## Välislingid
*
Colt Anaconda

**Colt Anaconda** on Ameerika Ühendriikide revolver. See on suure raamiga, kahetoimeline ja kuuelasulise salvega. Anaconda konstrueeris 1990. aastal Colt's Manufacturing Company. Sellest on mudeleid moonale .44 Magnum ja .45 Colt ning see oli Colti esimene suurekaliibriline käsipüss.

## Vaata ka
* Colt Diamondback

## Viited
Alicante provintsi haldusjaotus

**Alicante provintsi haldusjaotus** maakondadeks ja valdadeks.

Provints koosneb üheksast maakonnast (hispaania keeles *comarca*) ning need on järgmised:

#L'Alacantí maakond
#L'Alcoià maakond
#Alt Vinalopó maakond
#Baix Segura maakond
#Baix Vinalopó maakond
#Comtati maakond
#Marina Alta maakond
#Marina Baixa maakond
#Vinalopó Mitjà maakond

Alicante provintsi kuuluvad järgmised 141 valda:

Valdade ametlik nimekasutus ei ühti keeleliselt. Lingitud on ametlik valla nimi. Rasvases kirjas on toonitatud üksteisest erinevad nimekujud mis on korraga ametlikud. Tabelis on loetletud vallad nende artikleid arvestamata.

## Viited
ASML Holding

**ASML Holding N.V.** (lühidalt **ASML**; algselt inglise keeles **Advanced Semiconductor Materials Lithography** (*Arenenud Pooljuhimaterjalide Litograafia*)) on Hollandi hargmaine ettevõte. See arendab ja toodab fotolitograafiaaparaate, mida kasutatakse mikrokiipide tootmiseks. ASML on 2023. aasta seisuga maailma suurim mikrokiipide tootmiseks kasutatavate masinate tootja ning ainus kõige kaasaegsemate mikrokiipide tootmiseks vajalike masinate tootja. ASML on 2024. aasta novembri seisuga Euroopa väärtuselt neljas ettevõte ning väärtuselt teine tehnoloogiaettevõte. Firma turukapitalisatsioon on umbes 226 mld eurot.

ASML-i asutasid aastal 1984 Hollandi tehnoloogiafirmad Philips ja ASM International. Ettevõttest sai täiesti iseseisev korporatsioon aastal 1995. ASML-i peakontor asub Veldhovenis, samas linnas toimub uurimistöö, arendus, tootmine ja kokkupanek. Ettevõttes töötab enam kui 42 000 inimest 143-st riigist ning sellel on ligi 5000 otsest tarnijat. ASML-i kliendibaas on üleilmne, firmal on üle 60 teeninduspunkti 16-s riigis. Peale kodumaa on ettevõttel kontorid Ameerika Ühendriikides, Belgias, Prantsusmaal, Saksamaal, Iirimaal, Iisraelis, Itaalias, Suurbritannias, Hiinas, Hongkongis, Jaapanis, Lõuna-Koreas, Malaisias, Singapuris ja Taiwanil.

AMSL on nii AEX-indeksis kui NASDAQ-il ja osa EURO STOXX 50-st ja NASDAQ-100-st.

## Viited

## Välislingid
* Koduleht
Merilai

**Merilai** on eesti perekonnanimi.

Merilai määrati nimede eestistamise puhul uueks perekonnanimeks  isikuile, kelle varasem perekonnanimi oli Mahov ja Veldemann.  2025. aasta 1. jaanuari seisuga on perekonnanimi Merilai Eestis 22 mehel ja 21 naisel.

*Arne Merilai (*1961), eesti kirjandusteadlane ja kirjanik.
Ratnapura

**Ratnapura** (sanskriti keeles रत्नपुरा ('vääriskivide linn'); singali keeles රත්නපුර, tamili keeles இரத்தினபுரி) on linn Sri Lankal. 

Linn asub Sabaragamuwa provintsis ja on selle provintsi pealinn ning Ratnapura ringkonna keskus.

Linna pindala on 22,18 km2 ja rahvaarv on 53&nbsp;426 inimest.

Linn on tuntud kui vääriskivide kaevandamise ja kaubanduse keskus.

## Vaatamisväärsused

## Viited

## Välislingid
Yorick

**Yorick** on William Shakespeare'i tragöödia "Hamlet" kõrvaltegelane, kes näidendi tegevusajaks on surnud ja esineb ainult rekvisiidi (koljuna), mitte elava näitleja esituses.

"Hamleti" viienda vaatuse esimese stseeni tegevus toimub surnuaial, kus hauakaevaja on hauast välja visanud kolju. Saabuvad Hamlet ja Horatio. Saanud teada, et kolju kuulub kakskümmend kolm aastat tagasi surnud kojanarr Yorickule, võtab Hamlet kolju, sõnades (eestikeelne tõlge Georg Merilt): "Vaene Yorick! – Ma tundsin teda, Horatio: piiritu naljameelega, võrratu kujutlusvõimega mees. Ta on mind tuhat korda kukil kandnud, ja kui vastik on seda nüüd kujutleda! Süda läheb sellest pahaks... Siin olid need huuled, mida ma olen suudelnud ei tea kui palju kordi... kus on nüüd su pilked, su kepsutus, su laulud, su lustlikud sähvatused, mis alati panid terve laudkonna laginal naerma? Mitte ühtki enam, et omaenda irvitust pilgata? Päris masendatud? Mine nüüd mõne daami tuppa ja ütle talle: värvigu ta ennast kas või tollipaksuselt, sääraseks muutub ta nägu ikkagi. Aja ta selle üle naerma!..." Inglise keeles on see pöördumine tuntud ja viidatav ka algussõnade "Alas, poor Yorick!" järgi. (Hauakaevaja suhtumine Yorickusse on proosalisem: "Rabagu teda katk, sihukest hullu kelmi! Ta valas mulle ükskord pudeli reinveini pähe.") Järgnenud vestluses Horatioga väljendab Hamlet mõtteid inimelu ja kuulsuse kaduvusest.

(Saabub Ophelia matuserong ja selgub, et haud oli kaevatud Opheliale.)

Hamlet (või teda kehastav näitleja) koos koljuga on ka korduv motiiv kujutavas kunstis.

*Poor Yorick* on muuhulgas ka eesti kirjaniku Paul-Eerik Rummo kasutatud pseudonüüm.

## Välislink
*A. F. Tombach-Kaljuvalla 1910. aasta tõlge
Sinine punalehik

**Sinine punalehik** (*Entocybe nitida*) on liik seeni sugukonnast punalehikulised.

Seen kasvab koos mändidega.

## Välislingid
*
Laoni ringkond

**Laoni ringkond** (hääldus *laon*) on ringkond Prantsusmaal Hauts-de-France'i piirkonnas Aisne'i departemangus. 

Ringkond asub departemangu keskosas, läbides seda läänepiirilt idapiirini. See piirneb läänes Oise'i ning idas Ardennesi ja Aube'i departemanguga. 2022. aasta seisuga elas seal 153 495 inimest.

Ringkond on üks viiest Aisne'i ringkonnast, mis loodi VIII aasta 28. plüvioosi seadusega (Gregoriuse kalendris 17. veebruar 1800), samal ajal teiste Prantsuse ringkondadega.

Gernicourti vald avaldas 28. detsembri 2016 dekreediga nr 2016-1912 soovi ühineda Marne'i departemangus asuva Cormicy vallaga uue valdade režiimi all ning liideti 31. detsembril 2016 Marne'i departemanguga. 1. jaanuaril 2017 sai Gernicourtist selle dekreedi alusel Cormicy valla osa.

Selle tulemusel muudeti ringkonna piire 1. jaanuaril 2017 prefektuuri 20. detsembril 2016 vastu võetud määrusega.

## Koosseis
### Kantonid
Laoni ringkonda kuuluvad järgmised kantonid (sh mõni vaid osaliselt):
* Chauny kanton (21 valda)
* Laoni 1. kanton (27 valda)¹
* Laoni 2. kanton (25 valda)¹
* Marle'i kanton (42 valda 65-st)
* Tergnier' kanton (24 valda)
* Vic-sur-Aisne'i kanton (26 valda 50-st)
* Villeneuve-sur-Aisne'i kanton (76 valda)
¹ Laoni vald kuulub nendesse kantonitesse vaid osaliselt.

### Vallad
Ringkond koosneb 240 vallast.

## Juhtimine
Aisne'i prefektuuri peasekretär, kes on departemangu prefekti alluvuses, on ka ringkonna alamprefekt. 

Teise astme riigiametnik proua Isabelle Burel nimetati Aisne'i prefektuuri peasekretäriks, Laoni alamprefektiks, alates 1. septembrist 2025. Ta nimetati ametisse esialgu kolmeks aastaks. 

See otsus võeti vastu 25. juulil 2025.

**Prefektuuri peasekretärid, Laoni ringkonna alamprefektid:**
* umbes 1815 Pierre Lortholary
*–1990 Hubert Galzy
*1990–1992 Pierre Soubelet
*1992–1994 Jean-Paul Kihl
*1994–1998 Michel Bergue
*1998–2000 Bernard Zahra
*2000–2004 Marie-Josèphe Perdereau
*2004–2004 Abdel Aïssou
*2004–2009 Simone Mielle
*2009–2010 Jehan-Éric Winckler
*2010–2014 Jackie Leroux-Heurtaux
*2014–2016 Bachir Bakhti
*2016–2017 Perrine Barré
*2018–2021 Pierre Larrey
*2021–2025 Alain Ngouoto
*2025– Isabelle Burel

## Viited
Linda Mūrniece

**Linda Mūrniece** (neiuna **Linda Ezermane**; sündinud 28. jaanuaril 1970 Dobeles, tuntud ka kui **Linda Abu Meri** ja **Linda Mūrniece-Freiberga**) on Läti on Läti poliitik, ärinaine ja ajakirjanik. Ta on olnud ka mitme seimi koosseisu liige, esindades erakonda Ühtsus" (endine "Jaunais laiks"). Ta oli 5. jaanuarist 2006 kuni 7. aprillini 2006 Läti kaitseminister Aigars Kalvītise esimeses valitsuses. 12. märtsist 2009 kuni 6. juunini 2011 oli ta Läti siseminister (Valdis Dombrovskise esimeses ja Valdis Dombrovskise teises valitsuses).

Ta lõpetas aastal 1988 Jūrmala 1. keskkooli. Seejärel õppis Läti Ülikoolis, mille lõpetas aastal 1995 ajakirjanikuna.

Ta töötas peaaegu eranditult siseasjade süsteemis: siseministeeriumi pressikeskuses, ajalehes "Kaujas Postenī", organiseeritud kuritegevuse vastase võitluse kriminaalpolitsei osakonnas, oli riigi majandusliku suveräänsuse kaitse osakonna töötaja ja hiljem kaitsepolitsei ülema abi.

Ta astus poliitikasse aastal 2002, kui liitus Einars Repše asutatud parteiga "Jaunais laiks". Valiti selle nimekirjast aastal 2002 seimi liikmeks. Einars Repše valitsuse ajal oli ta siseministeeriumi parlamendisekretär ja Aigars Kalvītise valitsuse ajal kaitseministeeriumi parlamendisekretär. Pärast Einars Repše tagasiastumist asendas ta teda kaitseministrina, mida ta pidas 5. jaanuarist kuni 7. aprillini 2006. Ta astus ministri ametikohalt tagasi, kui "Jaunais laiks" lahkus Aigars Kalvītise valitsusest.

Sügisel 2006 valiti ta seimi liikmeks "Jaunais laiks" nimekirjast ning töötas kaitse-, siseasjade ja korruptsioonivastases komisjonis. Alates 12. märtsist 2009 oli ta siseminister Valdis Dombrovskise esimeses valitsuses. Sügisel 2010 osales ta seimi valimistel, kuid kohe teda seimi ei valitud. Ta sai semi asendusliikmeks 4. novembril 2010, kui valitsuse liige Ģirts Valdis Kristovskis oma mandaadi peatas. Varsti pärast seda astus ta oma ministriameti ajaks tagasi, säilitades siseministri ametikoha Valdis Dombrovskise teises valitsuses.

2011. aasta alguses, pärast traagilist tulistamist Jēkabpilsis, kus nii toimepanijad kui ka ohvrid olid politseinikud, kutsusid avalikkus ja politseinike ametiühingud teda tagasi astuma. Kuigi minister vastas algselt, et tema poliitiline kohustus on politsei korrastamine, esitas ta pärast seda, kui politseinike toime pandud muud kuriteod avalikkuse tähelepanu alla sattusid, 17. veebruaril 2011 peaminister Valdis Dombrovskisele siiski tagasiastumisavalduse. Peaminister võttis selle vastu, kuid määras töösuhte lõpetamiseks pika tähtaja – 6. juuni 2011. Pärast ministriametist lahkumist ei pikendanud ta oma seimi liikme mandaati.

## Isiklikku
Märtsis 2012 lahutas ta oma kauaaegsest partnerist, siseasjade süsteemi töötajast Raimonds Mūrnieksist, kellega tal oli kaks last. Mais 2012 abiellus ta liibanoni päritolu arsti ja poliitiku Hosams Abu Meriga; abielu lahutati 14. juunil 2017. Aastal 2020 abiellus ta kolmandat korda Agris Freibergsiga, kuid see abielu kestis vaid mõni kuu.
Flak 40

**12,8-cm FlaK 40** on Saksa õhutõrjekahur. Flak 40-t kasutati teises maailmasõjas ja kuigi seda ei toodetud väga palju, oli see väidetavalt oma aja üks efektiivsemaid õhutõrjerelvi.

## Kasutajad
*  Saksamaa

## Vaata ka
* 120-mm kahur M1
* QF 4,5-tolline Mk I – V laevakahur
* QF 5,25-tolline laevakahur
* 5-tolline/38-kaliibrine kahur

## Allikad
* Gander, Terry and Chamberlain, Peter. *Weapons of the Third Reich: An Encyclopedic Survey of All Small Arms, Artillery and Special Weapons of the German Land Forces 1939–1945*. New York: Doubleday, 1979 
* Hogg, Ian V. *German Artillery of World War Two*. 2nd corrected edition. Mechanicsville, PA: Stackpole Books, 1997 
* 
*
Kinaver-vesinutt

**Kinaver-vesinutt** (*Hygrocybe miniata*) on limanutiliste sugukonda vesinuti perekonda kuuluv seeneliik. 

Seene kübar on võrreldes teiste vesinuttidega kergelt soomusjas ja mitte nii vesine.

## Välislingid
*
Syzygospora

***Syzygospora*** on kandseente perekond.

## Liike
**[[Syzygospora effibulata]]*
**Syzygospora tumefaciens* – pahksüldik

## Välislingid
*
Zyzygomyces

***Zyzygomyces*** on kandseente perekond.

## Liike
**[[Zyzygomyces aipoliae]]*
**[[Zyzygomyces bachmannii]]*
**[[Zyzygomyces physciacearum]]*

## Välislingid
*
Teie laps

**"Teie laps"** (inglise keeles "*The Common Sense Book of Baby and Child Care*") on Ameerika Ühendriikide pediaatri Benjamin Spocki 1946. aasta raamat. See on üks 20. sajandi enimmüüdud raamatuid, esimese kuue kuuga müüdi 500 000 eksemplari ning raamatu autori surma ajaks 1998. aastal oli müüdud 50 miljonit eksemplari. Raamatut oli 2011. aasta seisuga tõlgitud 39-sse keelde. Eesti keelde on raamatu "Teie laps" tõlkinud vene keelest Inge Rajasaar (1976).

Spock ja tema käsiraamat aitasid uuendada teise maailmasõja järgseid lapsekasvatusmeetodeid. Emad toetusid palju Spocki näpunäidetele ning hindasid tema sõbralikku ja toetavat tooni. Spock rõhutab raamatus, et lõppkokkuvõttes peavad vanemad usaldama oma võimeid ja instinkte. Raamatu esimene rida on kuulsad sõnad: "Usalda ennast. Sa tead rohkem kui arvad."

## Viited

## Allikad
*Brody, Jane. “Personal Health; Feeding Children off the Spock Menu.” *The New York Times*, 30 June 1998.
*"Dr. Spock's Children." *The New York Times*, 17 March 1998.
*Hidalgo, Louise. "Dr. Spock's Baby and Child Care at 65." *BBC World Service*, 23 August 2011.
*Holt, Luther Emmett. . New York: D. Appleton & Co., 1894.
*''International Encyclopedia of the Social Sciences'', 2nd ed., s.v. "Spock, Benjamin 1903–1998." Detroit: MacMillan Reference USA, 2008. pp.&nbsp;61–63.
*Maier, Thomas. ''Dr. Spock: An American Life''. New York: Basic Books, 2003.
*Spock, Benjamin. ''The Common Sense Book of Baby and Child Care''. New York: Duell, Sloan, and Pearce, 1946.
*Spock, Benjamin. "How My Ideas Have Changed." *Redbook*, October 1963. 
*Spock, Benjamin, and Morgan, Mary. ''Spock on Spock: A Memoir of Growing Up with the Century''. New York: Pantheon Books, 1989.
*United States. Children's Bureau. "Infant Care," *Infant Care*, Washington, DC, no. 8.
*Watson, John B. ''Psychological Care of Infant and Child''. New York: W. W. Norton & Co., 1928.
*Zimmermann, Gereon. "A Visit with Dr. Spock." *Look*, 21 July 1959.
2027. aasta kergejõustiku maailmameistrivõistlused

**2027. aasta [[kergejõustiku maailmameistrivõistlused]]** (hiina keeles: 2027年世界田径锦标赛) toimuvad 11.–19. septembrini 2027. aastal rahvusstaadionil Pekingis, Hiinas. See on teine ​​kord, kui Peking korraldab kergejõustiku MM-i pärast 2015. aasta maailmameistrivõistlusi.
Tellermine 35

**Tellermine 35** on Saksa tankitõrjemiin. See oli teises maailmasõjas laialdases kasutuses. Selle kest on lehtterasest ning pealt veidi kumer, sütik on miini keskel. Lisasütikud on miini all ja küljel. Rannas ja vee all kasutamiseks pandi miin savist või betoonist veekindlasse potti.

Hilisemal mudelil (Tellermine 35 S) oli sooneline kest ja sütikukate. Soonilisus oli mõeldud selleks, et tuul tuulistes kõrbetingimustes liiva miini pealt ära ei puhuks.

Miin lõhkes 400-kilogrammise surve puhul pealtpoolt või 91-kilogrammise surve puhul küljelt. See täideti trotüüliga. Enamik miine värviti halliks. Aastast 1943 hakati Tellermine 35-t värvima tumekollaseks.

## Kasutajad
*  Saksamaa
* 

## Kirjandus
* Jane's Mines and Mine Clearance 2005-2006
* TM 5–223, *Foreign Mine Warfare Equipment*
* TM-E 30-451, Handbook on German Military Forces, March 1945
Filobasidiaceae

***Filobasidiaceae*** on kandseente sugukond.

## Perekonnad
**[[Filobasidium]]*
**[[Goffeauzyma]]*
**[[Heterocephalacria]]*
**[[Naganishia]]*
**[[Syzygospora]]*
**[[Zyzygomyces]]*

## Välislingid
*
Orhidomeeter

**Orhidomeeter** (ehk **munandimõõtja**) on meditsiiniseade munandite suuruse mõõtmiseks.

## Kirjandus
* 
* 
* 
* 
* 
*
POMZ

**POMZ** (vene keeles ПОМЗ) on Nõukogude Liidu jalaväemiin. Sellest toodeti mudelid POMZ, POMZ-2 ja POMZ-2M. Relva kasutati teises maailmasõjas. Pärast teist maailmasõda on POMZi ja selle koopiaid kasutatud paljudes relvakonfliktides.

## Kasutajad
* 
* 
* 
* 
* 
* 
* 

## Vaata ka
* Jalaväemiin
* Maamiin
* Ottawa konventsioon

## Allikad
* Eddie Banks, *Brassey's Essential Guide to Anti-Personnel Landmines*, Brassey's, 1998,
Ceol an Ghrá

**"Ceol an Ghrá"** (iiri keelest *Armastuse muusika*) on 1972. aasta laul, mida laulis iiri laulja Sandie Jones. See oli Iirimaa laul 1972. aasta Eurovisiooni lauluvõistlusel Edinburghis. See on Iirimaa eurolauludest ainus iirikeelne, kõik muud laulud on olnud inglise keeles.

## Viited
Kerdo Mölder

**Kerdo Mölder** (sündinud 4. oktoobril 1982 Keilas) on eesti laulja.

Ta on ansambli Respekt asutaja ja solist.

## Isiklikku
Tal on 2 tütart ja poeg. https://www.ohtuleht.ee/melu/394440/uskumatu-kerdo-molder-sai-bandikaaslasega-lapse

Tema endine elukaaslane on Priidu Heinroos, kellega ta oli koos üheksa aastat. Nende kooselu lõppes 2022. aastal.

2024. aasta detsembris teavitas kooselust näitleja ja laulja Diana Klasiga, kellega abiellus 22. mail 2025.
4. märtsil 2026 teatasid nad sotsiaalmeedias, et elavad juba kuu aega lahus.
Gustav von Wrangell

**Gustav von Wrangell** (19. juuni 1645 – 1710) oli Wrangellide suguvõsast pärit Rootsi sõjaväelane, kes osales Põhjasõjas. Ta oli Kirdalu mõisnik. 

## Elulugu
Gustav von Wrangell sündis 1645. aastal Kohatu ja Kohila mõisniku Hansi ja Katharina von Wrangelli (sünninimega von Neukirchen) perekonda. 

1670ndatel aastatel teenis ta ooberstleitnant Wrangelli tragunirügemendis. 1701. ülendati ta ooberstiks ning määrati Läänemaa jalaväerügemendi ülemaks. 

Gustav von Wrangell läks 1702. aastal erru ning suri kaheksa aastat hiljem.

## Perekond
Gustav von Wrangell abiellus 1680. aasta 20. jaanuaril Helena Zoege von Mantauffeliga. Abielust sündis neli last.

* Otto Magnus von Wrangell
* Karl Gustav von Wrangell
* Katharina Helena von Wrangell
* Gustav von Wrangell

## Viited


### Kirjandus

* Lewenhaupt, Adam. *Karl XII:s officerare. Biografiska anteckningar*. 1920.

* Stackelberg, Otto Magnus von. Genealogisches Handbuch der estländischen Ritterschaft. Kd.1. Görlitz. 1931.
Belforti ringkond

**Belforti ringkond** (hääldus *böl'for*) on ringkond Prantsusmaal Burgundia-Franche-Comté piirkonnas Belforti departemangus. 
Ringkond katab täielikult samanimelise departemangu ala. 

See piirneb põhjas Vosgesi departemanguga, kirdes ja idas Haut-Rhini departemanguga, kagus ja lõunas Šveitsi Jura kantoniga, edelas Doubs' departemanguga ning läänes Haute-Saône'i departemanguga. 2022. aasta seisuga elas seal 140 082 inimest.

Alates 2015. aastast on valdade arv ringkondades igal aastal muutunud. Seda kas 2014. aasta kantonite ja ringkondade ümberjaotamise tõttu, mis viis teatud ringkondade piiride kohandamiseni, või uute valdade loomise järel. Belforti ringkonnas oli 2015. aastal 102 valda ja 2025. aastal oli neid 101.
## Koosseis
### Kantonid
Belforti ringkonda kuuluvad täielikult järgmised kantonid:
* Bavilliers' kanton (5 valda)
* Belforti 1. kanton (1 vald)¹
* Belforti 2. kanton (1 vald)¹
* Belforti 3. kanton (1 vald)¹
* Châtenois-les-Forgesi kanton (16 valda)
* Delle'i kanton (16 valda)
* Giromagny kanton (22 valda)
* Grandvillarsi kanton (33 valda)
* Valdoie kanton (8 valda)
¹ Belforti vald kuulub nendesse kantonitesse vaid osaliselt.
### Vallad
Ringkond koosneb 101 vallast.

## Juhtimine
Aastatel 1800–1871 haldas ringkonda, mis oli osa Haut-Rhini departemangust, alamprefekt.
Erinevalt ülejäänud Haut-Rhini departemangust ei liidetud seda 1871. aastal Saksa keisririigiga.

1922. aastal sai sellest territooriumist Prantsuse 90. departemang, (*Territoire de Belfort*), mis koosnes ühest ringkonnast – Belfort'i ringkonnast. Seda hakkas juhtima ja juhib ka täna departemangu prefektuuri peasekretär.

**Alamprefektid aastatel 1800–1871**
* 1800–1804 François Martin Burger
* 1805–1814 Antoine Xavier Mengaud
*1814–1815 Claude François Prudhomme
*1815–1815 Léon-Nicolas Quellain
*1815–1815 Antoine Xavier Mengaud
*1815–1820 René Antoine Waldemar de Brancas
*1820–1820 Charles Lepère
*1820–1823 Louis François de Tessières
*1823–1828 Philippe Charles Agrain des Hubas
*1829–1830 Louis-Michel Sido
*1830–1833 Alexandre Nicolas Jaussaud
*1833–1848 Pierre Alexandre Tinel
*1848–1849 Charles Théodore Groubental (või Groubenthal)
*1849–1850 Alfred Charles de Boisthierry
*1850–1854 Edouard Paul Joseph Ferdinand Esnou de Saint-Céran
*1854–1860 Antoine Anatole de Barthélemy
*1860–1865 Alfred François Amédée de Masin
*1865–1866 Louis Victor Joseph Béharelle d'Estienne de Chaussegros de Lioux
*1866–1869 Pierre-Nicolas Clémencet
*1869–1871 Antoine Simon Adolphe Poizat
** Departemangu prefektuuri peasekretärid:**
* 1993–1996 Michel Peraldi
* 1996–1999 Denis Gournay
*1999–2001 Laurent Solly
*2001–2003 Yves Rousset
*2003–2005 Xavier Delarue
*2005–2007 Philippe Dieudonné
*2007–2008 Joël Mercier
*2008–2011 Philippe Leraître
*2011–2012 Alain Bessaha
*2012–2014 Jean-Marc Bassaget
*2014–2015 Richard-Daniel Boisson
*2015–2018 Joël Dubreuil	
*2018–2020 Élise Dabouis	
*2020–2021 Mathieu Gatineau
*2021–2025 Renaud Nury
*2025– Jean-Marie Wendling

## Viited
Jakob Christian Hirschhausen

**Jakob Christian Hirschhausen** (10. juuli 1722 Tallinn – 14. oktoober 1775 Kihelkonna pastoraat, Saaremaa) oli Liivimaa vaimulik ja pedagoog.

Õppis Halle Ülikoolis aastast 1743. 

Ta oli Kuressaare Laurentiuse koguduse diakon 1756–1765 ja Kuressaare linnakooli rektor, 1765–1775 Kihelkonna Mihkli koguduse pastor ja 1774. aastast Saaremaa konsistooriumi assessor.

## Isiklikku
Tema isa, Jakob Adam  Hirschhausen (1690 Erfurt – 1730 Tallinn) oli 1721–1730 Tallinna gümnaasiumi õpetaja, vend Isaac Heinrich Hirschhausen (1724–1779) oli Jõelähtme koguduse pastor, vend Abraham Friedrich Hirschhausen (1726–1778) oli Tallinna linnakodanik ja kaupmees Tallinnas, vend Israel Gottlieb Hirschhausen (1727–1771) oli Tallinna linnakodanik ja kaupmees Tallinnas ning Tallinna Suurgildi liige.

## Viited

## Välislingid
*JAKOB CHRISTIAN HIRSCHHAUSEN, Vaimulike elulood, eelk.ee
*
Tartu Riikliku Ülikooli Teaduslik Uurimisinstituut

**Tartu Riikliku Ülikooli Teaduslik Uurimisinstituut** oli 1941. aastal Tartu Riikliku Ülikooli juurde asutatud teadusasutus.

Instituut asutati Eesti NSV Rahvakomissaride Nõukogu määrusega 6. maist 1941 (Johannes Lauristin, Harald Haberman, ENSV Teataja 1941, 49, 744).

Instituudi direktor oli Tartu Riikliku Ülikooli rektor (Hans Kruus), kes juhtis instituuti ainujuhtimise põhimõttel. Instituut jagunes 8 sektsiooniks ja need omakorda sektoriteks. Sektsioonide juhatajad olid:
*Eesti keele ja lähemate sugulaskeelte sektsioon: Kristjan Kure
*Eesti kirjanduse ja rahvaluule sektsioon: Karl Taev
*Eesti ajaloo ja materjaalse kultuuri sektsioon: Richard Kleis
*Pedagoogika ja metoodika sektsioon: Alfred Koort 
*Geoloogia ja geograafia sektsioon: Armin Öpik
*Bioloogia sektsioon: Heinrich Riikoja
*Põllumajanduse sektsioon: Peter Rubel
*Matemaatika ja füüsika sektsioon: Ernst Öpik

Instituudi nõukogu (sektsioonide juhatajate) koosolek toimus ülikooli peahoones 4. juunil 1941. Sama aasta 22. juunil alanud Saksa-Nõukogude sõja ja järgnenud Saksa okupatsiooni tõttu ei jõudnud instituut tegelikult tegevusse astuda.
Big Pharma

**Big Pharma** on farmaatsiatööstuse nimetus arstide ja farmaatsiatööstuse vandenõuteoorias. 

Seda nime kannavad a:  
* **[[Big Pharma (muusik)|Big Pharma]]**, soome elektrooniline muusik
* **"[[Big Pharma (raamat)|Big Pharma]]"**, Jacky Law' 2006. aasta raamat
* **"[[Big Pharma (videomäng)|Big Pharma]]"**, 2015. aasta simulatsioonivideomäng
Błyskawica (püstolkuulipilduja)

**Błyskawica** (poola keelest *Välk*) on Poola püstolkuulipilduja. Seda tootis Armia Krajowa ehk poolakate liikumine Saksa okupatsiooni vastu. Blyskawica ja okupeeritud Poolas toodetud Suurbritannia püstolkuulipilduja Sten koopia (need kaks relva on üsna sarnased) olid ainsad teise maailmasõja ajal Saksa okupatsiooni ajal salaja suures koguses toodetud relvad.

## Kasutajad
*  Armia Krajowa

## Vaata ka
* Bechowiec-1
* Choroszmanów (püstolkuulipilduja)
* KIS (relv)

## Viited

## Kirjandus
*
*Kazimierz Satora, *Produkcja Uzbrojenia w Polskim Ruch Oporu 1939–45*, Warsaw 1985
*Kazimierz Satora, *Podziemne zbrojownie polskie 1939–1944*, Dom Wydawniczy Bellona, Warsaw 2001
F-1 (Vene granaat)

:*Teiste tähenduste kohta vaata artiklit [[F1 (granaat)|F1 granaat (täpsustus)]].*

**F-1** (vene keeles Фугасный 1) on Nõukogude Liidu käsigranaat. Selle malmist kest on konstrueeritud Prantsuse granaadi F1 eeskujul ning sisaldab 60 g trotüüli. Granaat koos sütikuga kaalub 600 g.

F-1 hüüdnimi on kuju ja kollakasrohelise värvi tõttu Limonka ehk Sidrunike. Esitähe järgi on seda kutsutud ka Efkaks. F-1 sarnaneb samuti Prantsuse F1-st arendatud Ameerika Ühendriikide granaadile Mk 2.

## Kasutajad
* 
* 
* 
*  Iraak
*  Lõuna-Jeemen
* 
* 
* 
* 
*  Süüria
* 
* 
* 
* 
* 

## Viited

## Kirjandus
* 
*
*
*
Earle Haas

**Earle Haas** (1888–1981) oli Ameerika Ühendriikide arst. Ta leiutas tänapäevase tampooni, mida hakati müüma kaubamärgi Tampax all. Haas lõpetas aastal 1918 Kansas City Ülikooli ning töötas 10 aastat Colorados perearstina. Aastal 1928 kolis ta Denverisse.
Welrod

**Welrod** on Suurbritannia püstol. See on käsilukustuse ja integreeritud summutiga. Relv konstrueeriti Inter-Services Research Bureaus (hilisem Station IX) teise maailmasõja aegseteks salaoperatsioonideks.

Welrod konstrueeriti Welwyni külas ning sai sealt nime ("Wel" ehk Welwyn ja *rod* ehk ingliskeelne slängisõna, mis tähendab püssi).

Welrod oli mõeldud sissisõdalastele ja vastupanuliikumistele ning on tänu integreeritud summutile väga vaikne. Teise maailmasõja ajal toodeti umbes 2800 Welrodi ning kokku ligi 14 000.

## Kasutajad
* 
* 
* 

## Vaata ka
* Brügger & Thomet VP9
* De Lisle'i karabiin
* PSS (püstol)
Tahtekoalitsioon

:*Teiste tähenduste kohta vaata artiklit [[Tahtekoalitsioon (täpsustus)]].*

**Tahtekoalitsioon** (inglise keeles *coalition of the willing*, prantsuse keeles *coalition des volontaires*) on enam kui 30-st riigist koosnev liit, mille liikmesriigid on lubanud toetada Ukrainat sõjas Venemaaga rohkem kui seda nõuab kuulumine Ramsteini gruppi. Riigid on väljendanud valmisolekut osaleda pärast rahulepingu sõlmimist rahuvalvemissioonis kas saates sõdureid või muul viisil. Liidu juhtriigid on Prantsusmaa ja Suurbritannia, koalitsiooni loomisest teatas 2. märtsil 2025 pärast Londoni tippkohtumist Suurbritannia peaminister Keir Starmer.

Tahtekoalitsiooni eesmärk on aidata kaasa Ameerika Ühendriikide poolt 2025. aasta veebruaris algatatud ja vahendatud rahuläbirääkimistele pakkudes Ukrainale piisavalt mõjusaid julgeolekugarantiisid, et rahu oleks kestev. Koalitsiooni riigid on avaldanud valmisolekut rahuläbirääkimiste ebaõnnestudes suurendada Ukraina sõjalist abistamist ning karmistada Venemaa-vastaseid sanktsioone.

## Vaata ka
* NATO-Ukraina Nõukogu
* Ramsteini grupp
* NATO Security Assistance and Training for Ukraine

## Viited
Hiid-punalehik

**Hiid-punalehik** (*Entoloma sinuatum*) on punalehikuliste sugukonda punalehiku perekonda kuuluv seeneliik.

Seen on üsna suur, nooremalt kollakate ja vanemalt roosade eoslehekestega. Sellel on jahulõhn ja -maitse. Seen on mürgine.

## Välislingid
*
Soft2Bet

**Soft2Bet** on 2016. aastal Uri Poliavichi asutatud iGaming-tehnoloogiaettevõte, mille peakorter asub Maltal. Ettevõte on spetsialiseerunud online-kasiinodele ja spordiennustusele, pakkudes valmisplatvorme ja mängustamise tööriistu.

## Ajalugu
Soft2Bet loodi eesmärgiga muuta iGamingu tööstust innovatsiooni ja mängijakesksete kogemuste kaudu. Selle MEGA-gamifikatsiooniplatvormist sai lipulaeva-toode, mis tõstis mängijate kaasatust ja operaatorite edu erinevates jurisdiktsioonides.

2019. aastal omandas Soft2Bet ISO 27001 sertifikaadi, kinnitades ettevõtte vastavust rahvusvaheliselt tunnustatud infosüsteemide turbe juhtimise standarditele. 

2023. aasta mais anti ettevõttele Rootsi B2B-teenusepakkuja litsents (*Spelinspektionen*) viieks aastaks, mis kehtib 1. juulist 2023 kuni 30. juunini 2028 ning mis võimaldab ettevõttel teenindada selliseid Rootsi operaatoreid nagu Betinia, ToonieBet, Don.ro, ElaBet, Winota, Lodur, Swiper ja CampoBet. 

Juulis sai Soft2Bet Rumeeniast B2B-veebimängude litsentsi, mis võimaldab pakkuda Rumeenias kasiino- ja spordiennustuste teenuseid. 

Septembris alustas ettevõte strateegilist laienemist Itaalia iGamingu turule, ostes Malta ettevõtte, kellel on Itaalia litsents, ning kavatsusega teha tihedat koostööd Agenzia delle Dogane e dei Monopoli (ADM)-iga oma platvormi sertifitseerimiseks ning tegutseda Itaalia platvormi-pakkujana. 

Detsembris käivitas Soft2Bet oma esimese Rumeenia B2C-brändi Don.ro, pakkudes võrgus spordiennustusi ja kasiinomänge, mida toetasid ettevõtte omanduses olev platvorm ja MEGA-gamifikatsioonimootor, opereerimine ONJN-litsentsi alusel läbi Balkanix Limited. 

2024. aasta juulis käivitas ettevõte Soft2Bet Investi programmi, 50 miljoni euro suuruse iGamingu innovatsioonifondi, mis toetab idufirmasid ja kasvufaasis ettevõtteid mängutööstuses.

## Sotsiaalne vastutus ja heategevus
Alates 2024. aastast on Soft2Bet toetanud regulaarselt Malta mittetulundusühingut Puttinu Cares Foundation, mis aitab patsiente ja peresid, kes reisivad välismaale meditsiinilise ravi saamiseks. Ettevõte annetab iga kuu 10 000 eurot, võimaldades fondil pakkuda Ühendkuningriigis tasuta majutust Malta lastele, noortele ja täiskasvanutele, kes saavad elutähtsat ravi.

## Viited
Roheline punalehik

**Roheline punalehik** (*Entoloma incanum*) on punalehikuliste sugukonda punalehiku perekonda kuuluv seeneliik.

Seen on põlend kummi või hiirepissi lõhnaga.

## Välislingid
*
Martin A. Couney

**Martin A. Couney** (sündinud **Michael Cohen**; 1869 – 1. märts 1950) oli Preisimaal sündinud Ameerika Ühendriikide sünnitusarst. Ta oli varajase vastsündinutega seotud tehnoloogia arendaja. Tema hüüdnimi oli Inkubaatoriarst (*The Incubator Doctor*) ning ta sai kuulsaks oma näitusega "Infantoorium" (*The Infatorium*), kus külastajad said 25 sendi eest vaadata inkubaatorites enneaegseid imikuid.

Väidetavalt õppis ta 1890. aastatel Prantsuse arsti Pierre-Constant Budini käe all ning hakkas pärast seda algul Euroopas ning seejärel Ameerika Ühendriikides messidel ja näitustel inkubaatorimudeleid esitlema. Couney kuulsaim "Infantoorium" oli Coney Islandil New Yorgis. Ajal, kui ta messidel ja näitustel käis, oli levinud arvamus, et enneaegselt sündinud lapsed on täiskasvanueani elamiseks liiga nõrgad. Ta oli üks esimesi selle arvamuse kummutajaid ning tema "Infantooriumid" päästsid ilmselt enam kui 6500 enneaegselt sündinud lapse elu.

## Vaata ka
* Coney Island
* Vastsündinute intensiivravi osakond

## Viited

## Kirjandus
*Raffel, Dawn *The Strange Case of Dr. Couney: How a Mysterious European Showman Saved Thousands of American Babies* (New York: Blue Rider Press, 2018)
*Prentice, Claire *Miracle at Coney Island: How a Sideshow Doctor Saved Thousands of Babies and Transformed American Medicine* (Amazon Kindle e-book, 2016)
Andreas Willebrand

**Andreas Willebrand** (7. juuli 1652 Tallinn, Rootsi kuningriik – 22. detsember 1737 Riia, Venemaa keisririik) oli Liivimaa vaimulik.

Andreas Willebrand sündis 1652. aastal Tallinnas, Mecklenburgist pärit Tallinna Niguliste koguduse vaimuliku Matthäus Wilbranti (Willebrand) (ca. 1620–1657) ja Dorothea (sünd. Stampehl) peres, isa suri 1657. aastal katku.

Andreas Willebrand õppis  Leipzigi, Wittenbergi, Jena ja Helmstedti Ülikoolis, 1677. aastal sai magistrikraadi Wittenbergi ülikoolis.

1680. aastast oli ta Tartu Jaani saksa koguduse diakon, 1690. aastast kompastor, 1698–1704 Tartu Jaani saksa koguduse pastor. Tartu vallutamise järel Põhjasõjas vene vägede poolt siirdus Riiga.

1711–1720 oli ta Riia toomkiriku saksa koguduse vaimulik, 1720–1736 Riia toomkoguduse pastor, 1736–1737 Riia Püha Peetri kiriku ülempastor

Suri 1737. aastal Riias.
## Viited

## Kirjandus
*Carl Eduard Napiersky, Beiträge zur Geschichte der Kirchen und Prediger in Livland.  III Dritten Theil, Viertes Heft. Q - Z (1852), seite 99-102
2025. aasta Afganistani maavärinad

**2025. aasta Afganistani maavärinad** on kolm maavärinat ( M*<sub>ww</sub>* 6,0, 5,2 ja 6,2), mis toimusid vastavalt 2025. aasta 31. augustil, 2. septembril ja 4. septembril Afganistani idaosas, Pakistani piiri lähedal.

## Viited

## Välislingid
*
Ivan Khristenko

**Ivan Khristenko** (kiriklikult **Ioann Khristenko**; 25. veebruar 1979 Mariupol – 15. august 2025) oli ukrainasest Eesti Apostlik-Õigeusu Kiriku vaimulik.

Ta sündis aastal 1979 Mariupolis. Ta õppis aastatel 1996–2002 paavstlikus Gregoriuse ülikoolis. Seal omandas ta magistrikraadi filosoofias. Teoloogilise hariduse sai ta Smolenski teoloogilises seminaris, mille lõpetas aastal 2005 bakalaureusekraadiga.

Tema vaimulik tee algas aastal 1998, kui piiskop Sergi (Konovalov) pühitses ta lugejaks Roomas Via Palestro tänaval asuvas Vene kirikus. Seal teenis ta isa Mihhail Osorgini alluvuses. Aastal 2005 saabus isa Joann Eestisse. Jumalaema uinumise pühal pühitseti ta diakoniks Pühtitsa kloostri Jumalasünnitaja uinumise peakirikus Tallinna Kaasani kirikusse. Kaks aastat hiljem, samal kirikupühal, pühitses metropoliit Kornelius ta samas kirikus preestriks. Ta jätkas teenimist Tallinna Kaasani kirikus.

Ta määrati aastal 2009 Tallinna Aleksander Nevski katedraali vaimulikuks. Aastatel 2010–2011 teenis ta Vene abikirikus Baris, Itaalias, ning aasta hiljem siirdus ta Konstantinoopoli Oikumeenilise Patriarhaadi Lääne-Euroopa peapiiskopkonda. Seal asutas ta püha apostel Matteuse koguduse Napolis. Aastatel 2014–2018 teenis ta Belgias Brüsselis püha Nikolai ja püha Panteleimoni kogudust. Samal ajal, aastatel 2015–2016 ta ka Ukraina koguduse eestiseisjana Antwerpenis.

Aastal 2018 naasis ta Tallinna. Ta vabastati kõigist eelnevatest kohustustest ja määrati Tallinna ja kogu Eesti metropoliidi alluvusse. Aastast 2019 teenis ta Tallinna Püha Siimeoni ja Naisprohvet Hanna kirikus ning aastal 2021 määrati ta Tallinna püha Georgi ukraina koguduse eestseisjaks.

Täiemahulise Ukraina-Vene sõja puhkedes osales isa Joann aktiivselt põgenikele riiete, esmatarbekaupade ja toidu kogumisel ning toimetas need abivajajateni. Ta toetas kriitilises olukorras olevaid peresid, aitas neil saada rahalist abi, lohutas neid palve ja sõnaga ning jagas nende leina. Sõja puhkedes hakkas ta pidama igal pühapäeval ukrainakeelseid jumalateenistusi Tallinna Issanda Muutmise peakirikus.

Isa Joann suri 15. augustil 2025 ja ta saadeti viimsele teekonnale 22. augustil 2025 Tallinna Issanda Muutmise peakirikust ning ta maeti samal päeval Tallinna Aleksander Nevski kalmistule.

## Isiklikku
Ta oli abielus preestriemand Kseniaga (Tolstaja) ning neil on aastal 2015 sündinud tütar. Ta valdas viit keelt – vene, ukraina, itaalia, inglise ja eesti keelt – ning tuli toime ka prantsuse ja saksa keelega. Aastal 2010 lõpetas ta Estonian Business Schooli. Ta omas ka professionaalse giidi litsentsi Tallinnas.

## Välislingid
* Uinus isa Ioann Khristenko
Lapi porokoer

**Lapi porokoer** (soome keeles Lapinporokoira) on Soomest pärit koeratõug, mis on algselt aretatud põhjapõtrade karjatamiseks. Tõug on tihedalt seotud saamide traditsioonilise eluviisiga Lapimaal.

Algselt kuulus Lapi porokoer koos soome lapikoeraga ühte tõugruppi, kuid hiljem tunnistati nad eraldiseisvateks tõugudeks: lapi porokoer sai ametliku tõustaatuse 1966. aastal.

Tõugu iseloomustavad vastupidavus, iseseisvus ja töötahe. Erinevalt soome lapikoerast, kelle välimus on sageli karvasem, on lapi porokoeral lühem karv ja sportlikum kehaehitus – kohandatud aktiivseks liikumiseks põhjamaistes tingimustes.

Tänapäeval kasutatakse lapi porokoera lisaks karjatamisele ka perekoerana ning mitmetes koeraspordialades.
Soome lapikoer

**Soome lapikoer** (soome keeles *suomenlapinkoira*) on Soomest pärit koeratõug, mille ajalugu ulatub saamide traditsioonilisse eluviisi. Tõug on aretatud eelkõige põhjapõtrade karjatamiseks karmides põhjamaistes oludes.

Varem kuulusid soome lapikoer, lapi porokoer (*lapinporokoira*) ja rootsi lapikoer (*svensk lapphund*) ühte üldisse lapikoerte rühma. Hiljem, 20. sajandi teisel poolel, tunnistati need eraldi tõugudeks, lähtudes nende erinevast välimusest ja tööomadustest.

Tänapäeval on Soome lapikoer hinnatud pere- ja harrastuskoerana oma sõbraliku iseloomu, hea õppimisvõime ja tugeva karjainstinkti tõttu.

## Välislingid
* Tutvustus koer.ee veebisaidil
FP-5 Flamingo

**FP-5 "Flamingo"** (ukraina keeles *Фламі́нго*) on Ukraina maapinnalt tulistatav tiibrakett, mille Ukraina firma Fire Point töötas välja 18. augustiks 2025. Sellel raketil on 1150 kg raskune lõhkepea ning see lendab väidetavalt kuni 3000 km kaugusele.
Rakett on Ukrainas proovitootmises, kavas on toota 210 raketti kuus. 
Vaatamata tootjafirma lubadustele ei olnud 2026 aasta jaanuaris rakett veel seeriatootmises, 
kuid samas tootjafirma väitel on toodetud vähemalt 30 Flamingot kuus alates 21. augustist 2025. aastal. 
Veebruaris 2026 andis Ukraina Flamingodega esimesed kinnitatud löögid Venemaa sõjalistele objektidele, mis asusid Ukrainast kuni 1500 km kagusel. 
Tootjafirma väitel tootis Ukraina märtsis 2026 kolm raketti päevas hinnaga  ca pool miljonit dollarit. 

## Viited
Nathan Larson

**Nathan Peter Larson** (sündinud 12. septembril 1970 Marylandis) on Ameerika Ühendriikide muusik, filmimuusika helilooja ja kirjanik.

## Töö ja looming
Larson on eelkõige tuntud filmimuusika loojana, kes on loonud originaalmuusika paljudele mängufilmidele, sealhulgas "Poisid ei nuta" (1999), "Lilja 4-ever" (2002, režissöör Lukas Moodysson), "Ping-pongkingen" (2008), "Tigerland" (2000), "Margin Call" (2011), "The Woodsman" (2004) ja "Det enda rationella" (2009).

Tema looming on kõlanud mitmetel rahvusvahelistel filmifestivalidel, sealhulgas Cannes'is, Sundance'il ja Berlinalel.

Muusikuna alustas Larson 1990. aastatel kitarristina alternatiivroki ansamblis Shudder to Think, mis oli seotud legendaarse plaadifirmaga Dischord Records. Samal ajal mängis ta basskitarri Washingtoni hardcore-punk-bändis Swiz.

Hiljem oli ta ansambli Mind Science of the Mind loominguline eestvedaja ning asutas 2000. aastatel bändi Hot One.

Lisaks muusikukarjäärile on Larson tegelenud ka loovkirjutamisega. 2008. aastal avaldas ta esimese romaani "The Dewey Decimal System", millele järgnes veel mitu teost.

## Isiklikku
Nathan Larson on abielus Rootsi laulja Nina Perssoniga, ansambli The Cardigans solistiga. Nad abiellusid 2001. aastal ning neil on 2010. aastal sündinud poeg Nils.

Larson ja Persson elasid aastaid New Yorgis, kuid kolisid 2016. aastal perega Rootsi, kus asusid elama Malmösse. Koos osalevad nad ka muusikaprojektis A Camp, mille raames on antud välja mitu albumit.

## Tunnustus
Nathan Larson on pälvinud auhindu filmimuusika loomise eest:
* Movieline's Young Hollywood Award parima originaallaulu eest – "Velvet Goldmine" (1998)
* Gras Savoye auhind filmimuusika eest Cannes'i filmifestivalil – "The Woodsman" (2004)
* Georges Delerue auhind kategoorias Best Music Genti filmifestivalil – "Det enda rationella" (2009)

Lisaks sellele on Larson produtsendina loonud Emmy võitja laulu Nickelodeoni telesaatele "Nickellinium" ning osalenud filmiprojektis The Deal, mis pälvis BAFTA auhinna parima teleseriaali draama kategoorias.

## Viited

## Välislingid

*